b'\n_START_ARTICLE_\nAnnika Sihvonen\n_START_PARAGRAPH_\nNina Annika Sihvonen (s. 12. huhtikuuta 1993 Savonlinna) on suomalainen ampumaurheilija. H\xc3\xa4n on kuulunut Suomen Ampumaurheiluliiton maajoukkueeseen vuodesta 2010 l\xc3\xa4htien ja edustaa Savonlinnan Mets\xc3\xa4stys- ja Ampumaseuraa. Sihvonen kuuluu my\xc3\xb6s Leppa.fi-tiimiin, joka koostuu nuorista ampumaurheilijoista. H\xc3\xa4nen kilpailulajinsa ovat pienoiskiv\xc3\xa4\xc3\xa4ri ja ilmakiv\xc3\xa4\xc3\xa4ri._NEWLINE_Sihvonen on aloittanut ammunnan vuonna 2008, ja h\xc3\xa4n t\xc3\xa4ht\xc3\xa4\xc3\xa4 Tokioon 2020. H\xc3\xa4nell\xc3\xa4 on kymmeni\xc3\xa4 suomenmestaruuksia, sek\xc3\xa4 nelj\xc3\xa4 voimassa olevaa suomenenn\xc3\xa4tyst\xc3\xa4. Sihvonen on osallistunut urallaan useisiin EM-kisoihin ja yksiin MM-kisoihin. Parhaana sijoituksena on EM-kisojen nelj\xc3\xa4s sija.'